C 319/7

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 319/06)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN MUUTTAMISTA KOSKEVAN VAKIOMUUTOKSEN TIEDOKSI ANTAMINEN

”CÔTES CATALANES”

PGI-FR-A1135-AM01

Tiedonannon päivämäärä: 2.7.2020

HYVÄKSYTYN MUUTOKSEN KUVAUS JA PERUSTELUT

1. Välittömässä läheisyydessä sijaitseva alue

Suojatun maantieteellisen merkinnän ”Côtes Catalanes” tuote-eritelmän I luvun 4 kohdassa kuvattu välittömässä läheisyydessä oleva alue on sisällytetty vuoden 2019 viralliseen geokoodiin perustuvaan kuntien luetteloon. Geokoodi on Ranskan kuntien nimistön sisältävä kansallinen viiteasiakirja. Ajantasaistus ei aiheuta muutoksia alueen rajoihin.

Kuntien luettelo on ajantasaistettu välittömässä läheisyydessä sijaitsevan alueen osalta. Ajantasaistettu luettelo esitetään yhtenäisen asiakirjan kohdassa ”Lisäedellytykset”.

2. Viiniköynnöslajikkeet

Tuote-eritelmän I luvun 5 kohdassa esitettyyn maantieteellisellä merkinnällä ”Côtes Catalanes” suojattujen viinien valmistuksessa käytettävien rypälelajikkeiden luetteloon lisätään seuraavat viisi lajiketta: Cabernet blanc B, Cabernet cortis N, Muscaris B, Soreli B ja Souvignier gris RS.

Näitä lajikkeita kutsutaan kuivuutta ja sienitauteja kestäviksi lajikkeiksi. Niiden ansiosta kasvinsuojeluaineita voidaan käyttää vähemmän, ja ne vastaavat maantieteellisellä merkinnällä ”Côtes Catalanes” suojattujen viinien tuotannossa käytettyjä lajikkeita. Ne eivät muuta tällä maantieteellisellä merkinnällä suojattujen viinien ominaisuuksia.

Nämä lajikkeet on lisätty yhtenäisen asiakirjan kohdassa ”Pääasialliset rypälelajikkeet” esitettyyn luetteloon.

YHTENÄINEN ASIAKIRJA

1. Tuotteen nimi

Côtes Catalanes

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

Suojattu maantieteellinen merkintä ”Côtes Catalanes”

Suojattua maantieteellistä merkintää ”Côtes Catalanes” käytetään hiilihapottomista puna-, rosee- ja valkoviineistä.

Viinien kokonaisalkoholipitoisuus tilavuusprosentteina, kokonaishappopitoisuus, haihtuvien happojen pitoisuus ja kokonaisrikkidioksidipitoisuus (vähimmäis- tai enimmäisarvot) ovat yhteisön sääntelyn mukaisia.

Punaviinien väri vaihtelee syvästä punaisesta hailakampaan halutun profiilin mukaan. Välimeren alueen viineille ominaiset tuoksut ja maut ilmenevät Côtes Catalanes ‐viineissä vahvoina ja elegantteina, ja niissä on usein raikkautta sekä punaisten marjojen ja garrigue-varpujen mausteisia vivahteita. Rakenne vaihtelee kypsyysasteen ja valmistusprofiilien mukaan.

Roseeviinien väri vaihtelee vaalean harmahtavasta aina syvään vaaleanpunaiseen käytettyjen lajikkeiden mukaan. Viininvalmistusmenetelmästä riippuen roseeviinit voivat olla aromaattisia, kevyitä ja notkeita tai, jos ne ovat peräisin kukkuloilta, joilla satomäärät ovat vähäisiä, rakenteeltaan ryhdikkäitä, mikä tekee niistä miellyttäviä ruokaviinejä.

Valkoviinien väri vaihtelee kuultavan vihreänkeltaisesta kullankeltaiseen.

Viinien mineraalisuus, täyteläisyys ja aromaattisuus määräytyvät sen mukaan, sijaitsevatko istutukset ylänköalueilla vai tasangolla. Näissä runsaissa ja pitkissä viineissä on usein raikkautta ja mineraalisuutta.

Yleiset analyyttiset ominaisuudet Kokonaisalkoholipitoisuus enintään (til-%): Todellinen alkoholipitoisuus vähintään (til-%) 10,5 Vähimmäishappopitoisuus: Enimmäishappopitoisuus (milliekvivalenttia/litra): Kokonaisrikkidioksidipitoisuus enintään (mg/litra):

Suojattu maantieteellinen merkintä ”Côtes Catalanes”, johon on liitetty merkintä ”rancio”

Suojattua maantieteellistä merkintää ”Côtes Catalanes” voidaan täydentää merkinnällä ”rancio” niiden hiilihapottomien viinien osalta, joihin on viinin kypsytysolosuhteiden myötä kehittynyt ”rancio-maku”.

Suojatulla maantieteellisellä merkinnällä ”Côtes Catalanes” ja siihen liitetyllä merkinnällä ”rancio” varustettujen viinien valmistukseen tarkoitettujen rypäleiden sokeripitoisuus on vähintään 238 g/l,

ja näiden viinien käymiskykyisten sokerien (glukoosi + fruktoosi) enimmäispitoisuus on 12 g/l.

Muiden analyyttisten kriteerien osalta viinien on oltava eurooppalaisten standardien mukaisia.

Rancio-tyyppisiä viinejä valmistetaan yksinomaan seuraavista lajikkeista: Carignan B, Carignan N, Cinsaut N, Grenache blanc B, Grenache gris G, Grenache N, Macabeu B, Tourbat B, Mourvèdre N, Muscat à petits grains B ja Muscat d’Alexandrie B. Rancio-viinien väri on tumma meripihka, joskus pähkinänruskea. Lisäksi niissä on vihertäviä vivahteita, jotka syntyvät, kun viinin annetaan kypsyä pitkään happipitoisissa olosuhteissa. Aromit ovat voimakkaita ja viipyileviä, ja niissä on pähkinäisiä ja tiettyjen mausteiden, kuten sarviapilan siemenen (Trigonella foenum-graecum), vivahteita.

Yleiset analyyttiset ominaisuudet Kokonaisalkoholipitoisuus enintään (til-%): Todellinen alkoholipitoisuus vähintään (til-%) 14 Vähimmäishappopitoisuus: Enimmäishappopitoisuus (milliekvivalenttia/litra): 24,48 Kokonaisrikkidioksidipitoisuus enintään (mg/litra):

5. Viininvalmistusmenetelmät

a. Erityiset viininvalmistusmenetelmät

Suojattu maantieteellinen merkintä ”Côtes Catalanes”

Erityinen viininvalmistusmenetelmä

Maantieteellisellä merkinnällä ”Côtes Catalanes” suojattuja viinejä (lukuun ottamatta viinejä, joihin voidaan liittää merkintä ”rancio”), silloin kun niitä kypsytetään happipitoisessa ympäristössä, hiivaketon kanssa tai ilman, kypsytetään vähintään sadonkorjuuvuotta seuraavan vuoden 1. maaliskuuhun saakka, ja ne voidaan saattaa markkinoille kyseisestä päivästä alkaen.

Edellä esitettyjen määräysten lisäksi viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

Suojattu maantieteellinen merkintä ”Côtes Catalanes”, jota on täydennetty merkinnällä ”rancio”

Erityinen viininvalmistusmenetelmä

Suojatulla maantieteellisellä merkinnällä ”Côtes Catalanes” ja sitä täydentävällä merkinnällä ”rancio” varustettuja viinejä kypsytetään happipitoisessa ympäristössä vähintään sadonkorjuuta seuraavan viidennen vuoden 31. elokuuta asti, ja ne voidaan saattaa kuluttajamarkkinoille sadonkorjuuta seuraavan viidennen vuoden 1. syyskuuta alkaen.

Jos käytetään ainoastaan yhtä säilytysastiaa, sen sisällöstä voidaan kuitenkin laskea pois vuosittain, viidennestä kypsytysvuodesta alkaen, kerrallaan enintään viidesosa pullotushetkellä.

Jos astia sisältää useampaan satoon kuuluvia rypäleitä, suojatulla maantieteellisellä merkinnällä ”Côtes Catalanes – rancio” varustetun viinin tilavuudesta voidaan laskea pois kaupan pitämistä varten vain viidesosa, ja se voidaan tehdä vasta kuuden kuukauden kuluttua viimeisestä viinin lisäämisestä.

Maantieteellisellä merkinnällä ”Côtes Catalanes” suojatut viinit, joita on täydennetty puna- ja valkoviineissä maininnalla ”rancio”, voidaan sekoittaa kypsytyksen jälkeen.

Edellä esitettyjen määräysten lisäksi viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

b. Enimmäistuotokset

90 hehtolitraa hehtaaria kohden

6. Rajattu maantieteellinen alue

Maantieteellisellä merkinnällä ”Côtes Catalanes” suojattujen viinien valmistukseen tarkoitettujen rypäleiden korjuu, viiniytys ja viinin valmistaminen tapahtuvat Pyrénées-Orientalesin departementissa.

7. Pääasiallinen rypälelajike (pääasialliset rypälelajikkeet)

Alicante Henri Bouschet N

Alphonse Lavallée N

Altesse B

Alvarinho – Albariño

Aramon N

Arinarnoa N

Arvine B - Petite Arvine

Bourboulenc B - Doucillon blanc

Cabernet blanc B

Cabernet cortis N

Cabernet franc N

Cabernet-Sauvignon N

Caladoc N

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Cinsaut N – Cinsault

Clairette B

Clairette rose Rs

Colombard B

Cot N – Malbec

Counoise N

Egiodola N

Fer N – Fer Servadou, Braucol, Mansois, Pinenc

Gewürztraminer Rs

Grenache N

Grenache blanc B

Grenache gris G

Gros Manseng B

Listan B – Palomino

Lledoner pelut N

Macabeu B – Macabeo

Marsanne B

Marselan N

Mauzac B

Merlot N

Mondeuse N

Morrastel N – Minustellu, Graciano

Mourvèdre N – Monastrell

Muscadelle B

Muscaris B

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Nielluccio N – Nielluciu

Négrette N

Parrellada B

Petit Manseng B

Petit Verdot N

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Portan N

Poulsard N – Ploussard

Raffat de Moncade B

Ribol N

Riesling B

Rivairenc N - Aspiran noir

Roussanne B

Sauvignon B - Sauvignon blanc

Sauvignon gris G - Fié gris

Savagnin blanc B

Savagnin rose Rs

Sciaccarello N

Sémillon B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Tourbat B

Ugni blanc B

Verdelho B

Vermentino B – Rolle

Villard blanc B

Villard noir N

Viognier B

8. Yhteyden/yhteyksien kuvaus

Maantieteellisen alueen erityisyys

Viinitarhat sijaitsevat laajalla amfiteatterin muotoisella alueella, joka avautuu itään kohti Välimerta ja jota rajaavat seuraavat vuorimuodostelmat:

— lännessä Canigou-vuoristo (Canigoun huippu: 2 780 metriä)

— etelässä Albères-vuoristo (Roc de Francen huippu: 1 450 metriä)

— pohjoisessa Corbières-vuoristo (Tauch-vuoren huippu: 878 metriä)

Näissä maisemissa, toisinaan jyrkillä rinteillä, laaksoissa ja penkereillä, levittyvät viinitarhat on varattu lähes yksinomaan maantieteellisellä merkinnällä ”Côtes Catalanes” suojattujen viinien viljelyyn.

Viinitilojen poikki lännestä itään lyhyen matkaa kulkevat kolme jokea sekä useat nyt jo kuivuneet joet ovat ajan saatossa kuljettaneet maa-ainesta ja muodostaneet näin useita pengermiä.

Alueella näkyvät kaikki geologiset aikakaudet erityyppisinä maalajeina, jotka on syntyneet peruskallion muodostelmista, maa-ainesten kulkeutumisesta tai järven- ja merenpohjan kerrostumista. Viiniköynnöksille varattujen viljelymaiden yhteisiä piirteitä ovat maakerroksen ohuus, kuivuus, orgaanisen aineksen niukkuus sekä kivisyys ja huokoisuus.

Tuotannon monipuolistamiseksi tietyille ravinteikkaammille ja helpommin työstettäville tasangoille on istutettu uusia rypälelajikkeita.

Viinialuetta rajaa lännessä 300 metrin korkeuskäyrä tai 13 °C:n lämpötila. Alueelle paistaa aurinko yli 2 500 tuntia vuodessa. Sademäärä on 500–650 millimetriä, ja rankkasateet ovat yleisiä. Sateet ajoittuvat pääasiassa kevääseen ja syksyyn.

Välimeren kuumuutta ja kuivuutta tasoittaa meri, joka lauhduttaa auringon paahtavuutta kesäisin ja tuo öihin raikkautta. Sen sijaan Roussillonin alueen ilmaston erityispiirteenä on usein (joka kolmas päivä) ja voimakkaana esiintyvä tramontane-tuuli, joka tuo talvisin luoteesta kylmää ilmaa ylitettyään Pyreneiden lumipeitteiset huiput.

Tuotteen erityisyys

Viininviljely alkoi kehittyä Roussillonin alueella samaan aikaan kuin Välimeren alueen kulttuuri.

Tässä kuumassa ja tuulisessa ilmastossa on jo aikojen alusta valmistettu viinejä luonnostaan makeista viinirypäleistä.

Vähitellen tuotanto keskittyikin luontaisesti makeisiin viineihin, jotka ovat Roussillonin alueen rikkaus. Viinintuottajat ovat oppineet kypsyttämään viinin happipitoisessa ympäristössä, mikä vaatii ainutlaatuista ja erityistä taitotietoa.

Vaikka tuotanto on perinteisesti suuntautunut luontaisesti makeiden viinien tuotantoon, Roussillonin alueella on aina tuotettu hiilihapottomia viinejä. Aina 1800-luvulle saakka viinin kulutus on ollut pääasiassa paikallista. Luonnollisesti korkean alkoholipitoisuuden vuoksi viini kesti hyvin kuljetusta ja viinin myynti lisääntyi myös Roussillonin ulkopuolella. Tällä tavoin departementissa valmistettujen hiilihapottomien viinien laatu ja erityisyys tulivat viinintuottajien tietoon.

Viinien kypsytys happipitoisessa ympäristössä johti siihen, että alueella alettiin tuottaa rancio-viinejä, jotka ovat merkittävä osa katalonialaista kulttuuria. Pyhä Simon kuvaa 1700-luvun puolivälissä ”ranciota” Espanjasta peräisin olevana kypsytettynä viininä, ja 1800-luvun lopussa Paul Oliver, joka kertoo Rous à Banyulsin luostarin messuissa käytetyistä perinteisistä viineistä, esittelee ylpeänä tuotevalikoimaan kuuluvan ”rancio doux” -viinin.

Monipuolisuutensa ja vahvan luonteensa ansiosta maantieteellisellä merkinnällä ”Côtes Catalanes” suojatun viinin erityisyys vahvistettiin 16. marraskuuta 1981 annetulla asetuksella, ja sen maantieteellistä aluetta muutettiin 1. syyskuuta 2003 suojatutuista maantieteellisistä merkinnöistä ”Coteaux de Fenouillés”, ”Vals d’Agly” ja ”Côtes Catalanes” vastaavan ryhmän aloitteesta, joka syntyi viinintuottajien halusta yhdistää voimansa ja tuottaa viiniä, jolla on vahva katalonialainen luonne.

Viiniä tuotetaan noin 150 000 hehtolitraa. Tuotanto keskittyy punaviineihin (55 %). Roseeta tuotetaan 30 prosenttia ja valkoviinejä 15 prosenttia. Lisäksi valmistetaan pieniä eriä perinteisiä ja erityislaatuisia rancio-viinejä, jotka kypsytetään happipitoisissa olosuhteissa ja joilla on hyvin selkeät rancio-viinin ominaisuudet.

Punaviineissä käytetään useimmiten Välimeren alueen perinteisiä rypälelajikkeita (Carignan N, Grenache, Syrah N). Tasangolla kasvaa myös lounaisia lajikkeita, kuten Merlot N tai Cabernet-Sauvignon N. Viineissä yhdistyvät voimakkuus ja eleganssi, mutta niissä on myös raikkautta, joka tasapainottaa näiden aurinkoisten alueiden luontaisesti vahvojen viinien makua.

Paikalliset valkoiset lajikkeet (Grenache B, Grenache G, Macabeu B, Tourbat B ja Muscats) esiintyvät rinnakkain uudempien viiniköynnöslajikkeiden kanssa, joita ovat esimerkiksi Chardonnay B, Marsanne B, Roussanne B ja Vermentino B. Viinien mineraalisuus, täyteläisyys ja aromaattisuus määräytyvät sen mukaan, sijaitsevatko istutukset ylänköalueilla vai tasangolla. Näissä lajikkeissa on runsaasti makua ja persoonallisuutta, ja ne tuovat vahvoihin ja pitkiin viineihin raikkautta ja mineraalisuutta.

Roseeviinit ovat yleensä aromaattisia, ja niissä on laaja värisävyjen kirjo. Roussillonin tasangolla tuotetaan hyvin aromaattisia, kevyitä ja notkeita viinejä. Kukkuloilta tulevien viinien väri on tummempi, ja ne sopivat rakenteeltaan hyvin ruokaviiniksi.

Rancio-viinit valmistetaan yksinomaan Roussillonin perinteisistä rypälelajikkeista, ja niitä kypsytetään vähintään viisi vuotta.

Tietyt viinit saavat erityisen ”rancio”-maun sen jälkeen, kun viiniä on kypsytetty pitkän aikaa, yleensä tynnyreissä tai vanhoissa sammioissa. Huolimatta siitä, olivatko viinit alussa valkoisia tai punaisia, ne saavat lopulta saman tumman meripihkan tai pähkinänruskean, vihreään vivahtavan värin. Aromit ovat voimakkaita ja viipyileviä, ja niissä on pähkinäisiä ja tiettyjen mausteiden, kuten sarviapilan siemenen (Trigonella foenum-graecum), vivahteita.

Syy-seuraussuhde maantieteellisen alueen erityisluonteen ja tuotteen erityisyyden välillä

Katalonian alueen kuivat viinit ovat jo pitkään olleet haluttuja niiden värin, tiiviyden ja korkean alkoholipitoisuuden vuoksi. Näiden ominaisuuksien vuoksi viininvälittäjät ovat yhdistelleet niitä muihin viineihin ja tällä tavoin pystyneet täydentämään puutteellisia tuotteita. Kuivan ja lämpimän ilmaston sekä maanalaisten kellarien rakentamiseen soveltumattoman maa-aineksen takia nämä kuivat viinit eivät säilyneet, mikä sai viljelijät myymään tuotteensa nopeasti. Neljänkymmenen vuoden ajan kehittyneen nykyaikaisen teknologian ja erityisesti kylmälaitteiden kehittymisen ansiosta tuotantoa, joka oli aikaisemmin merkittävä lisä departementin viinintuotannossa, on pystytty käynnistämään uudelleen.

Rypälelajikkeet kypsyvät Ranskan kuumimmalla alueella joka vuosi täyteen kypsyyteensä, mikä tuo Välimeren alueella tuotetuille viineille tunnistettavan vahvan luonteen.

Suojattu maantieteellinen merkintä ”Côtes Catalanes” on saanut maineensa pääasiassa perinteisten viiniköynnöslajikkeiden, kuten Carignan N:n, Grenaches B:n, G:n ja N:n sekä Macabeu B:n, ansiosta. Sen sijaan Katalonian pohjoisosien uudemmat rypälelajikkeet (tärkeimpinä Cabernet’t, Merlot ja Chardonnay) ovat kehittyneet hedelmällisimmillä ja joskus kasteltavissa olevilla alueilla, minkä ansiosta viini on hedelmäistä ja notkeaa ja satomäärät ovat suurempia.

Viinien maailmassa, jossa viinin luonteen käsite on elintärkeä, Roussillonin alueen viininvalmistajat ovat onnekkaassa asemassa, sillä he tuottavat aitoja ja perinteikkäitä katalonialaisia rancio-viinejä, joilla on erittäin vahva kulttuurinen profiili.

Alueella on mahdollista tuottaa yksilöllisiä ja luonteeltaan vahvoja viinejä, ja viininvalmistajat ovat ylpeitä siitä, että saavat elää rugbystä, viinistä ja perinteistään tunnetulla Katalonian alueella, joka yhdistää Ranskan ja Espanjan ja jonka karut olosuhteet vertautuvat vain täällä työskentelevien ihmisten luonteen lujuuteen. Näiden piirteiden vuoksi alue on erittäin suotuisa laatuviinien valmistukseen.

Katalonian matkailuala, joka on kehittynyt useiden vuosien ajan, tarjoaa puitteet monipuoliseen matkailuun mereltä vuorille ja tuo tällä tavoin departementin rikkauden ihmisten tietoisuuteen, ja suojattu maantieteellinen merkintä ”Côtes Catalanes” on yksi alueen suurlähettiläistä.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Suojatun maantieteellisen merkinnän ”Côtes Catalanes” yhteyteen voidaan liittää seuraavat tiedot:

— sanat ”primeur” tai ”nouveau”,

— yhden tai useamman viiniköynnöslajikkeen nimi,

— maininta ”rancio” eritelmässä vahvistetuin edellytyksin.

Suojattua maantieteellistä merkintää ”Côtes Catalanes” voidaan täydentää pienemmän maantieteellisen yksikön nimellä ”Pyrénées-Orientales” eritelmässä vahvistetuin edellytyksin.

Euroopan unionin SMM-tunnus on merkittävä etiketteihin, kun ilmaisu ”suojattu maantieteellinen merkintä” korvataan perinteisellä ilmaisulla ”Vin de Pays”.

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue, joka määritellään suojattuun maantieteelliseen merkintään ”Côtes Catalanes” oikeutettujen viinien viiniyttämistä ja valmistusta koskevan poikkeuksen mukaisesti, muodostuu seuraavien kuntien alueesta:

— Ariègen departementti: Aigues-Juntes, L'Aiguillon, Albiès, Alliat, Allières, Alzen, Appy, Arabaux, Arignac, Arnave, Artigues, Ascou, Aston, Auzat, Axiat, Ax-les-Thermes, La Bastide-de-Sérou, Baulou, Bédeilhac-et-Aynat, Bélesta, Bénac, Bénaix, Bestiac, Bompas, Le Bosc, Bouan, Brassac, Burret, Les Cabannes, Cadarcet, Capoulet-et-Junac, Carcanières, Carla-de-Roquefort, Caussou, Caychax, Cazenave-Serres-et-Allens, Celles, Château-Verdun, Cos, Dreuilhe, Durban-sur-Arize, Ferrières-sur-Ariège, Foix, Fougax-et-Barrineuf, Freychenet, Ganac, Garanou, Génat, Gestiès, Gourbit, L'Herm, L'Hospitalet-près-l'Andorre, Ignaux, Ilhat, Illier-et-Laramade, Lapège, Larbont, Larcat, Larnat, Lassur, Lavelanet, Lercoul, Lesparrou, Leychert, Lieurac, Lordat, Loubières, Luzenac, Mercus-Garrabet, Mérens-les-Vals, Miglos, Mijanès, Montagagne, Montaillou, Montels, Montferrier, Montgaillard, Montoulieu, Montségur, Montseron, Nalzen, Nescus, Niaux, Orgeix, Orlu, Ornolac-Ussat-les-Bains, Orus, Pech, Péreille, Perles-et-Castelet, Le Pla, Prades, Pradières, Prayols, Le Puch, Quérigut, Quié, Rabat-les-Trois-Seigneurs, Raissac, Roquefixade, Roquefort-les-Cascades, Rouze, Saint-Jean-d'Aigues-Vives, Saint-Jean-de-Verges, Saint-Martin-de-Caralp, Saint-Paul-de-Jarrat, Saint-Pierre-de-Rivière, Saurat, Sautel, Savignac-les-Ormeaux, Senconac, Sentenac-de-Sérou, Serres-sur-Arget, Siguer, Aulos-Sinsat, Sorgeat, Soula, Surba, Suzan, Tarascon-sur-Ariège, Tignac, Unac, Urs, Ussat, Vaychis, Vèbre, Verdun, Vernajoul, Vernaux, Val-de-Sos ja Villeneuve-d'Olmes.

— Auden departementti: Ajac, Alaigne, Albas, Alet-les-Bains, Antugnac, Argeliers, Argens-Minervois, Armissan, Arques, Artigues, Aunat, Axat, Bages, Belcaire, Belcastel-et-Buc, Belfort-sur-Rebenty, Bellegarde-du-Razès, Belvèze-du-Razès, Belvianes-et-Cavirac, Belvis, Bessède-de-Sault, La Bezole, Bizanet, Bize-Minervois, Bouriège, Bourigeole, Le Bousquet, Boutenac, Brézilhac, Brugairolles, Bugarach, Cailhau, Cailhavel, Cailla, Cambieure, Campagna-de-Sault, Campagne-sur-Aude, Camplong-d'Aude, Camps-sur-l'Agly, Camurac, Canet, Cascastel-des-Corbières, Cassaignes, Castelnau-d'Aude, Castelreng, Val de Lambronne, Caunette-sur-Lauquet, Caves, Cépie, Chalabre, Le Clat, Clermont-sur-Lauquet, Comus, Conilhac-Corbières, Corbières, Coudons, Couiza, Counozouls, Cournanel, Coursan, Courtauly, La Courtète, Coustaussa, Coustouge, Cruscades, Cubières-sur-Cinoble, Cucugnan, Cuxac-d'Aude,La Digne-d'Amont, La Digne-d'Aval, Donazac, Duilhac-sous-Peyrepertuse, Durban-Corbières, Embres-et-Castelmaure, Escales, Escouloubre, Escueillens-et-Saint-Just-de-Bélengard, Espéraza, Espezel, Val-du-Faby, Fabrezan, La Fajolle, Fenouillet-du-Razès, Ferrals-les-Corbières, Ferran, Festes-et-Saint-André, Feuilla, Fitou, Fleury, Fontanès-de-Sault, Fontcouverte, Fontjoncouse, Fourtou, Fraissé-des-Corbières, Gaja-et-Villedieu, Galinagues, Gardie, Gincla, Ginestas, Ginoles, Gramazie, Granès, Greffeil, Gruissan, Homps, Hounoux, Jonquières, Joucou, Ladern-sur-Lauquet, La Palme, Lasserre-de-Prouille, Lauraguel, Leucate, Lézignan-Corbières, Lignairolles, Limoux, Loupia, Luc-sur-Aude, Luc-sur-Orbieu,Magrie, Mailhac, Maisons, Malras, Malviès, Marcorignan, Marsa, Mazerolles-du-Razès, Mazuby, Mérial, Mirepeisset, Missègre, Montazels, Montbrun-des-Corbières, Montfort-sur-Boulzane, Montgaillard, Montgradail, Monthaut, Montjardin, Montredon-des-Corbières, Montséret, Moussan, Narbonne, Nébias, Névian, Niort-de-Sault, Port-la-Nouvelle, Ornaisons, Ouveillan, Padern, Paraza, Pauligne, Paziols, Peyrefitte-du-Razès, Peyriac-de-Mer, Peyrolles, Pieusse, Pomas, Pomy, Portel-des-Corbières, Pouzols-Minervois, Puilaurens, Puivert, Quillan, Quintillan, Quirbajou, Raissac-d'Aude, Rennes-le-Château, Rennes-les-Bains, Rivel, Rodome, Roquefeuil, Roquefort-de-Sault, Roquefort-des-Corbières, Roquetaillade-et-Conilhac, Roubia, Rouffiac-des-Corbières, Routier, Saint-André-de-Roquelongue, Saint-Benoît, Sainte-Colombe-sur-Guette, Sainte-Colombe-sur-l'Hers, Saint-Couat-du-Razès, Saint-Ferriol, Saint-Hilaire, Saint-Jean-de-Barrou, Saint-Jean-de-Paracol, Saint-Julia-de-Bec, Saint-Just-et-le-Bézu, Saint-Laurent-de-la-Cabrerisse, Saint-Louis-et-Parahou, Saint-Marcel-sur-Aude, Saint-Martin-de-Villereglan, Saint-Martin-Lys, Saint-Nazaire-d'Aude, Saint-Polycarpe, Sainte-Valière, Sallèles-d'Aude, Salles-d'Aude, Salvezines, Seignalens, La Serpent, Serres, Sigean, Sonnac-sur-l'Hers, Sougraigne, Terroles, Thézan-des-Corbières, Tourouzelle, Tourreilles, Treilles, Tréziers, Tuchan, Valmigère, Ventenac-en-Minervois, Véraza, Verzeille, Villardebelle, Villar-Saint-Anselme, Villarzel-du-Razès, Villebazy, Villedaigne, Villefloure, Villefort, Villelongue-d'Aude, Villeneuve-les-Corbières, Villesèque-des-Corbières ja Vinassan.

Linkki eritelmään

https://info.agriculture.gouv.fr/gedei/site/bo-agri/document_administratif-5e5bb316-d3a0-4505-a928-4c5624575423

(1) EUVL L 9, 11.1.2019, s. 2.